Schänzlebrücke

D **Schänzlebrugg** übberschpannt z Konschtanz dè Seerhy. D Brugg isch èn Deil vo dè Bundesschtrõß 33n (dõ *Europaschtrõß*) un wyst für jedi Richtungsfaarbaan zwei Faarschtreifè, èn Standschtreifè sowiè èn Rad- un Geewäg uff. 

Dè zweiti Rhyübbergang z Konschtanz (nõch dè Aaltè Rhybrugg), mit Aabindig a d Schwizer Gränz, isch urschprünglich als Brugg für d A 81 un für d Entlaschtig vom innerschtädtischè Durchgangsvokeer baut worrè. D Uusschrybig isch im Hèrbscht 1974 chò, im Auguscht 1975 hèt dè Bau aagfangè un am 1. Juli 1980 isch d Vokeersfreigaab vo dè Brugg erteilt worrè. Allerdings hèt s èrscht ab Juli 1983 è provisorischi Aabindig a s städtische Strõßènetz gää. Diè èndgültigi Fertigschtellig vo dè Brugg mit allnè Dämm un Rampèbruggènè für d Vobindig vo dè neuè, rächtsrheinischè B&nbsp;33 mit èm neuè Gränzübbergang, uff dè Trassè von èrè i dè 1930er Johr blaantè Umgehigsbaanschtreggi, hèt wègè zaalrychè Aawooneryschprüch èrscht 27 Johr nõch Vokeersfreigaab im Mai 2007 stattfindè. I dènnè 24 Johr, wo d Brugg zwar für dè lokale Vokeer, abber nit für d Umleitig vom Fèrnvokeer diènt hèt, isch d Brugg immerhy als Entlaschtig vom Konschtanzer Altschtadtring (Laubè, Bodanschtrõß, Baanhofschtrõß) bruucht worrè, i dèm d Bsuècher vo Konschtanz übber d Schänzlebrugg, dè Aaschluss un d Vobindigsschtrõß Schänzle - Tägerwiler Zoll bis zum Schänzle un dè Bodanschtrõß vordringè hèn chönnè, gèrn au witer übber diè zwei Gränzübbergäng gu Chrützlingè. Au d Bewooner vom Konschtanzer Stadtdeil *Paradies* un d Studentè vo dè Fachhochschuèl Konschtanz hèn d Aabindig a d Konschtanzer Induschtrygebièt Unter-/Obberlohn bzw. d B 33 gèrn in Aaschpruch gnõ. Zu sèllèrè Zit hèt mò d Brugg z Konschtanz (im Spott) nò als *Soda*-Brugg benamst, well si so dõ gsi isch, abber keiner hèt gwüsst, für wa genau.

## Konschtruktion
D Hauptbrugg isch è 304,9&nbsp;m langi Spannbedongkonschtruktion mit drei Öffnungè un Stützwittè vo 85,35&nbsp;m in dè beidè Randfälder sowiè 134,20&nbsp;m im mittlerè Fèld. I dè Längsrichtig isch dè Durchlaufdräger als Bauwärchsischteem vorhandè. Diè insgsamt 37,0&nbsp;m breitè Konschtruktion bschtòt uss zwei Übberbautè, wo jewyls ein einzèlligè  Hoolkaschtèquerschnitt mit 9,6&nbsp;m Kaschtèbreiti un voänderlichè Konschtruktionshöchi aufwysèd. Diè Kaschtèhöchi bedrait übber m Pfyler 8,0&nbsp;m, 3,5&nbsp;m in Strommitti un 4,5&nbsp;m a dè  Bruggèendè. D Hèrschtellig vo dè Übberbautè isch im Freivorbau erfolgt. 

D Bruggèpfyler wysèd è Düèfgründig uff. Uffgrund vo dickè Donschichtè mit breiiger bis styfer Konsischtenz sin Boorpföler mit ußergwöönlichè Längè vo bis zuè 63&nbsp;m notwèndig gsi. D Hèrschtellig isch teleskopyrt durrègfüürt worrè, sèll heißt, s isch mit eim Roor mit 1,63&nbsp;m Durchmèsser aagfangè worrè, i sèbb nõch 21&nbsp;m Bohrdǜèfi è zweits mit 1,5&nbsp;m Durchmèsser iègschtellt worrè, nõch 47&nbsp;m Dǜèfi isch nò è dritts mit 1,4&nbsp;m Durchmèsser gfolget. Abschlièßend hèn diè langè Pfôhl für è uusreichendi Dragfähigkeit von èrè Fuèßvobreiterig vo 2,8&nbsp;m. 

Insgsamt sin 8500&nbsp;m³ Bedong, 1250&nbsp;t Bedongschtaal un 520&nbsp;t Spannschtaal vobaut worrè. D Baukoschtè hèn 16,4 Millionè DM bedrait, inflationsbereinigt èntschpricht sèll hützdaag  Millionè Euro.

Dè Damm vo dè Bruggèufffaart vom Schänzlekreisel isch mit Hartschuumschtoff uffbaut worrè. Er isch 2008, è Johr nõch dè Inbedrybnaam, deilwys abgsackt un hèt müèsè im Raamè vo dè Gwäärleischtig neu baut wörrè. 

## Park+Ride
Unter m nördlichè Bruggèchopf git s èn Park-and-Ride-Parkplatz, für dè 193 Parkplätz bereitgschtellt sin un im 15-Minutè-Tagt a dè Busvokeer aagschlossè isch. Faarzüüg chönned dõ regè- un schneegschützt parkè.

## Literadur
* Detlef Knop, Joachim Urban: *Neue, frei vorgebaute Spannbetonbrücken über den Rhein in Köln-Deutz, Konstanz und Weil*. In: *Beton- und Stahlbetonbau*, 75. Johrgang, Auguscht 1980, Heft 8, S. 197-198

## Einzelnõchwys